Modi se besoek verstewig handelsbande tussen SA, IndiëPresident Jacob Zuma en eerste minister Narendra Damodardas Modi van Indië by die Uniegebou in Pretoria (8 Julie 2016) Foto: Elmond Jiyane, GCIS Handelsvennootskappe tussen Suid-Afrika en Indië is Vrydag verstewig toe die twee lande minstens ses memoranda van verstandhouding onderteken het. Pres. Jacob Zuma en Narindra Modi, eerste minister van Indië, het Vrydagmiddag uitvoerende hoofde en ŉ sakeforum toegespreek. Zuma het gesê meer as 100 Indiese maatskappye word in Suid-Afrika bedryf en hulle lewer ŉ beduidende bydrae tot ekonomiese groei en werkskepping in die land. Hy het Indiese maatskappye versoek om “saam met ons te werk” en gesê daar is reeds R62 miljard kapitale uitgawes van Indië in Suid-Afrika. Zuma het gesê Suid-Afrika het ten doel om teen 2018 handelsooreenkomste van minstens $18 miljard te bereik. Indië is tans Suid-Afrika se sesde grootste handelsvennoot. “Ons wil Suid-Afrika se uitvoere na Indië vergroot en diversifiseer,” het Zuma bygevoeg. “Ons het nuwe gebiede geïdentifiseer vir marktoegang insluit verdediging, mynbedrywighede, hernubare energie en die gesondheidsbedryf.” Handelsooreenkomste tussen die twee lande het in 2015 ongeveer R95 miljard beloop. Handeldryf met Indië verteenwoordig ongeveer 4,9% van Suid-Afrika se invoere en 4,1% van uitvoere. Vivian Reddy, Durbanse sakeman en medevoorsitter van die forum vir uitvoerende hoofde van Suid-Afrika/Indië, het gesê die twee lande het memoranda van verstandhouding in verskeie sleutelsektore onderteken. Dit sluit finansiële dienste, opleiding, die farmaseutiese bedryf en gesondheidsorg, mynbou en myntoerusting, kleinhandel, energie en infrastruktuur in. Reddy het gesê die twee lande sal ook in FinTech saamwerk, om verpleegsters en dokters op te lei, samewerking in die ontwikkeling van hernubare energie en die uitruil van dokters en farmaseutiese produkte. Modi het Indië bemark as ŉ beleggingsbestemming en gesê sy land word gereeld deur internasionale agentskappe en instansies as een van die aantreklikste beleggingsbestemmings bestempel. Modi het gesê bilaterale handel tussen Suid-Afrika en Indië het die afgelope 10 jaar met minstens 38% toegeneem. Hy het gesê die twee lande is albei in ŉ posisie om mekaar te komplimenteer, en as voorbeeld na die veselperskeseisoen in Indië verwys wanneer dit winter is in Suid-Afrika. “Indië is in ŉ baie goeie posisie om Suid-Afrika te help met tegnologie en vaardighede. Ons kan in baie maniere saam werk, van verdediging tot melk, hardeware tot sagteware, medisyne tot mediese toerisme,” het Modi verduidelik. Hy het gesê sakesukses moet gebaseer wees op die etos van vaardigheidsontwikkeling en gemeenskapsopheffing en om die gehalte van lewe te verbeter. Modi het gesê Indië het ook begin om 10 jaar-visums uit te reik aan gereelde reisigers van Suid-Afrika. Reisigers sal binnekort ook aanlyn aansoek kan doen vir korttermyn visums in plaas daarvan om na die Hoë Kommissie van Indië in Pretoria te gaan.